:: மிகவும் மகிழ்ச்சி கரமான செய்தி. முயற்சித்த அனைவருக்கும் மிக்க நன்றி. இவ்வுரிமத்தை அளித்த பெரியோர்கள் அனைவருக்கும் மிக்க நன்றி. --பழ.இராஜ்குமார் (பேச்சு) 18:43, 1 நவம்பர் 2013 (UTC)  
மகிழ்ச்சியான செய்தி. இதற்கான உழைப்பு, பெருமை முழுதும் செல்வா, திரு. ப. அர. நற்கீரன், பேரா. வா. செ. கு, அவர்களையே சென்று சேரும். செப்டம்பர் 24 அன்று தமிழிணைய கல்விக் கழகத்தில் தமிழ் விக்கிப்பீடியா பற்றி செல்வா உரையாற்றினார். அந்த உரையை அடுத்த கலந்துரையாடல் நேரத்தில் "தங்கள் இணைய தளத்தின் உள்ளடக்கங்கள் கூகுள் தேடலில் முந்துவதில்லை, தமிழ் விக்கிப்பீடியா தான் முந்துகிறது. எங்கள் உள்ளடக்கத்தை எப்படி விக்கிப்பீடியாவில் ஏற்றிப் பலரும் பயன்பெறுமாறு செய்யலாம்" என்று திரு. நற்கீரன் வினவினார். கிரியேட்டிவ் காமன்சு பற்றி எடுத்துரைத்தோம். செல்வாவும் திரு. நற்கீரனும் கல்லூரித் தோழர்கள். பேரா. வா. செ. கு, இவர்களுக்குப் பாடம் எடுத்தவர். எனவே, செல்வா கனடா திரும்பும் முன் இப்பணியைச் செய்து முடிப்பதே நன்று என்று உடனே செயலில் இறங்கினோம். செப்டம்பர் 27 அன்று மயூரநாதன், சுந்தர் இருவரும் வந்து சேர்ந்த பிறகு அவர்களோடு இணைந்து திரு. நற்கீரனைச் சந்தித்துப் பேசுவது என்று முடிவு செய்து அன்று மாலை 4 மணியளவில் தமிழிணைய கல்விக்கழகத்தில் இரண்டு மணி நேரம் பேசினோம். நமது வேண்டுகோளைப் பற்றிப் புரிந்து கொண்டு திரு. நற்கீரன், பேரா. வா. செ. கு. அவர்களிடம் 28 காலை 10 மணியளவில் பேசுவதற்கு நேரம் வாங்கித் தந்தார். பேராசிரியரின் வீட்டில் நடந்த உரையாடல் கிட்டத்தட்ட ஒன்றரை மணிநேரம் நீண்டது. அவரை நாம் சென்று பார்க்கும் முன்னரே நமது பத்தாண்டு நிகழ்வைப் பற்றி தி இந்து செய்தி மூலம் அறிந்திருந்தார். நமது வேண்டுகோளை முன்வைத்தவுடன் உடனே இசைந்து தமிழ் வளர்ச்சிக் கழகத்துக்கான முறையான வேண்டுதலை எழுதித்தருமாறு அறிவுறுத்தினார். இக்கடிதம் எழுதும் பணியைப் பொறுப்பேற்றுக் கொண்ட செல்வா, செப்டம்பர் 30 மீண்டும் ஒரு முறை தமிழிணைய கல்விக் கழகம் சென்று கடிதத்தைத் தந்து வந்தார். இப்போது இந்த நற்செய்தி வந்துள்ளது. இதனை விரைந்தும் சீராகவும் எண்மியப்படுத்திக் காட்டுவதே தமிழ் வளர்ச்சிக்கழகத்துக்குச் செய்யும் கைமாறு. மேலும் பல நிறுவனங்கள் தங்கள் ஆக்கங்களைப் பொது உரிமத்தில் தரத் தூண்டுவதாக அமையும். நன்றி. --இரவி (பேச்சு) 13:07, 2 நவம்பர் 2013 (UTC)  
::: விக்கிப் பயனர்கள் கையப்பம் இட்ட ஒரு நன்றிக் கடிதத்தை அனுப்பலாமா!--Natkeeran (பேச்சு) 23:58, 2 நவம்பர் 2013 (UTC)
- நன்றி இரவி. நற்கீரன், பேராசிரியர் வா.செ.குழந்தைசாமி அவர்களுக்கு விடுத்த மடலை இப்பொழுது ஒரு பி.டி.எப் கோப்பாக ஏற்றியிருக்கின்றேன். . இதனின் சரவற் படி ஒன்றை மயூரநாதன், சுந்தர், இரவி ஆகியோருக்கு அனுப்பி, கருத்துகளைப் பெற்ற பின்னரே அனுப்பினேன். இதே போல நன்றி மடல் ஒன்றையும் தமிழ் விக்கியின் சார்பாக அனுப்ப வேண்டும். யாரேனும் ஒருவர் பெயரில் அனுப்பி, சிலருக்குப் படி அனுப்பி, இங்கே தமிழ் விக்கிப்பீடியாவில் ஒரு கோப்பாக ஏற்றி வைக்கலாம். பயனர்கள் எல்லோருடைய கையெழுத்தையும் பெற்று அனுப்புவதில் நடைமுறை சிக்கல்கள் இருக்கும். நன்றி மடலை நான் விக்கியில் இட்டு, அதனை பயனர்கள் சரி என்றால் அதன் பின் அதனை மடலாக அனுப்பலாம். ஒருவரே தொடர்பு மேற்கொண்டால் நல்லது என்று கருதுகின்றேன். --செல்வா (பேச்சு) 03:27, 3 நவம்பர் 2013 (UTC)
::செல்வா, நன்றி நவிலும் பொறுப்பையும் நீங்களே முன்னின்று செய்வது சிறப்பாக இருக்கும். நன்றி நவிலல் கடிதத்தில் https://creativecommons.org/licenses/by-sa/3.0/ உரிமத்தின் கீழ் வெளியிட வேண்டும் என்பதைத் தெளிவாக கோர வேண்டும். பிறகு, அவர்கள் முறையாக ஒப்பம் அளிக்கும் கடிதம் ஒன்றையும் கோர வேண்டும். --இரவி (பேச்சு) 05:00, 3 நவம்பர் 2013 (UTC)
:::ஆம், நீங்களே நன்றி நவிலல் மடலை எழுதுவது பொருந்தும், செல்வா. மடலை அனைவருடனும் பகிருங்கள். -- சுந்தர் <sup>\பேச்சு</sup> 09:32, 5 நவம்பர் 2013 (UTC)